Í dag er dagur Íslenskrar tónlistar og því ber að fagna ! Alla tíð hefur tónlist spilað stórt hlutverk í menningu okkar Íslendinga og hljómar hún nú út um allan heim . Sveitir eins og Kaleo , Of Monsters And Men og Kiasmos , Ólafur Arnlads , Kælan Mikla og Une Misére svo sumt sé nefnt er að gera það mjög mjög gott á erlendri grundu og er það á tæru okkur skortir ekki hæfileika til að skapa tónlist ! Degi íslenskrar tónlistar verður fagnað í menningarhúsi Iðnó við tjörnina í Reykjavík . Öllum tónlistarunnendum er boðið að koma og fagna saman á þessum einstaka degi . Húsið opnar kl : 11:20 og verður ansi skemmtileg dagskrá í boði . Það er SAMTÓNN sem stendur árlega fyrir Degi íslenskrar tónlistar og veitir verðlaun þeim sem skarað hafa úr í umfjöllun , dagskrárgerð eða með almennum stuðningi við íslenska tónlist . Einnig fær þjóðin tækifæri til að velja sitt uppáhalds íslenska lag ! Máttur samfélagsmiðla er ótvíræður en allir eru hvattir til að kynna sér og taka þátt í skemmtilegum leik sem fer í gang samhliða deginum . Markmiðið með honum er að vekja athygli á og upphefja íslenska tónlist ! Kynntu þér leiðbeiningarnar hér að neðan og deildu íslenskri tónlist eins og vindurinn til hagsbóta fyrir íslenskt tónlistarfólk ! Með því að taka þátt í leiknum ertu bæði að sýna stuðning í verki og þú kemst í pott þar sem þú átt möguleika á að vinna iPhone 11 .